b'\n_START_ARTICLE_\nSyrisk kristendom\n_START_PARAGRAPH_\nSyriske kristne kan brukes som en betegnelse p\xc3\xa5 to ulike kirkelige retninger som begge har sitt utspring i det gamle Syria, et omr\xc3\xa5de som var av st\xc3\xb8rre utstrekning en den moderne staten av samme navn.\n_START_SECTION_\nDen syriske kirke\n_START_PARAGRAPH_\nDen assyriske kirke i \xc3\xb8st, ogs\xc3\xa5 kalt Den syriske kirke eller Den \xc3\xb8stsyriske kirke, stammer fra apostolisk tid, p\xc3\xa5 100-tallet. Omr\xc3\xa5det Syria l\xc3\xa5 da dels i Romerriket, dels i det persiske riket. Fra begynnelsen l\xc3\xa5 den syriske kirken undet patriarken i Antiokia, men ble en selvstendig nasjonalkirke p\xc3\xa5 400-tallet._NEWLINE_P\xc3\xa5 konsilet i Efesos i 431 ble Nestorius ekskommunisert, Biskopene i den syriske kirke mente dette skjedde p\xc3\xa5 sviktende grunnlag, og kirken har derfor v\xc3\xa6rt kalt Den nestorianske kirke , til tross for at verken Nestorius selv eller den Assyriske kirke har hatt de teologiske synspunkter nestorianerne ble tillagt._NEWLINE_Muhammed fikk sin kunnskap om kristendommen fra denne kirken, noe som gj\xc3\xb8r at den kristne p\xc3\xa5virkningen til tidlig Islam har v\xc3\xa6rt assyrisk.\n_START_SECTION_\nDen vest-syriske kirke\n_START_PARAGRAPH_\nDen vest-syriske kirke ble grunnlagt rundt \xc3\xa5r 500 av munken Jakob Baradi. Kirken kalles derfor ofte ogs\xc3\xa5 Den jakobinske kirke. Dette er en monofysittisk kirke som ble opprettet i protest mot Kalkedonbekjennelsen'